《寄刘子澄先生》
宋代·赵蕃

春雨寒犹积，春园木又荣。
武昌闻别驾，生米见题名。
安否逢人闻，书题阙便行。
周围怀细履，陶酒忆徐倾。
会合知何日，羁栖尚此生。
向来犹楚越，今日遂蛮荆。
妻子饥寒累，交朋时势情。
未应终薄禄，当复事深耕。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。